Цяперашняя экспазіцыя “Белагра” па многіх паказчыках ужо стала рэкардсменам: 517 кампаній з 23 краін свету размясціліся на плошчы 31,2 тысячы квадратных метраў. Тут былі прадстаўлены лепшыя дасягненні машынабудавання, вытворчасці сельгаспрадукцыі, селекцыі, жывёлагадоўлі і раслінаводства. Калектыўныя экспазіцыі падрыхтавалі Міністэрства сельскай гаспадаркі і харчавання, Міністэрства прамысловасці, Нацыянальная акадэмія навук, Дзяржаўны камітэт па навуцы і тэхналогіях, канцэрны “Белнафтахім”, “Беллегпрам”, “Белдзяржхарчпрам”, Белкаапсаюз, Міністэрства па надзвычайных сітуацыях, Міністэрства архітэктуры і будаўніцтва, прыватны сектар і фермерскія гаспадаркі.